Diari Oficial de la Generalitat Valenciana


Sumari del DOGV 9464, del 07-11-2022 (2022/10182)

RESOLUCIÓ de 3 d'octubre, del director general de LABORA Servei Valencià d'Ocupació i Formació, per la qual s'acorda la tramitació d'urgència de la convocatòria de concessió de la primera etapa de les subvencions per al desenvolupament del programa mixt d'ocupació-formació Escoles d'Ocupació ET FORMEM destinat a persones amb dificultats d'inserció laboral o pertanyents a col·lectius vulnerables amb càrrec al programa operatiu del Fons Social Europeu plus de la Comunitat Valenciana 2021-2027 (POCV), per a l'exercici pressupostari 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10199


Data del document
:   03-11-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 3 d'octubre, del director general de LABORA Servei Valencià d'Ocupació i Formació, per la qual s'acorda la tramitació d'urgència de la convocatòria de concessió de la primera etapa de les subvencions per al desenvolupament del programa mixt d'ocupació-formació Escoles d'Ocupació ET FORMEM destinat a persones amb dificultats d'inserció laboral o pertanyents a col·lectius vulnerables amb càrrec al programa operatiu del Fons Social Europeu plus de la Comunitat Valenciana 2021-2027 (POCV), per a l'exercici pressupostari 2022. [2022/10908]  
  
Antecedents de fet  
  
En data 23 de setembre de 2022 s'ha publicat en el Diari Oficial de la Generalitat Valenciana l'Ordre 9/2022 de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del Programa mixt d'ocupació-formació escoles d'ocupació Et Formem destinat a persones amb dificultats d'inserció laboral o pertanyents a col·lectius vulnerables.  
  
En desenvolupament de l'anterior, en data 14 de octubre de 2022 s'ha publicat en el Diari Oficial de la Generalitat Valenciana la Resolució de 10 d'octubre de 2022, de la Direcció General de LABORA Servei Valencià d'Ocupació i Formació, per la qual s'aprova la convocatòria de concessió de la primera etapa de les subvencions per al desenvolupament del Programa mixt d'ocupació-formació escoles d'ocupació Et Formem destinat a persones amb dificultats d'inserció laboral o pertanyents a col·lectius vulnerables amb càrrec al programa operatiu del Fons Social Europeu Plus de la Comunitat Valenciana 2021-2027 (POCV), per a l'exercici pressupostari 2022.  
En el paràgraf segon de l'article 6.6 de les bases s'estableix el termini de 10 dies hàbils perquè l'entitat sol·licitant, a requeriment de l'òrgan instructor, esmene la falta o aporte documents preceptius en el cas que la sol·licitud presentada per l'entitat no complisca els requisits exigits o la documentació aportada, amb caràcter obligatori, continga errors o fora insuficient.  
En l'article 6.10 de les bases s'estableix un termini de 10 dies perquè les entitats presenten al·legacions al llistat provisional de valoració on quedarà reflectida la puntuació obtinguda en cada ítem de valoració i la puntuació total provisional de cadascuna de les sol·licituds que compleixen tots els requisits necessaris per a ser beneficiàries d'aquestes subvencions.  
En el paràgraf primer del resolc 10.3 d'aquesta convocatòria s'estableix el termini de 10 dies perquè l'entitat sol·licitant, a requeriment de l'òrgan instructor, acomplisca qualsevol acte que considere que no compleix els requisits necessaris.  
Fonaments jurídics  
L'article 33 de la Llei 39/2015, d'1 d'octubre, del procediment administratiu comú de les administracions públiques estableix que quan raons d'interés públic ho aconsellen es podrà recordar, d'ofici o a petició de la persona interessada, l'aplicació al procediment de la tramitació d'urgència, per la qual es reduiran a la meitat els terminis establits per al procediment ordinari, excepte els relatius a la presentació de sol·licituds i recursos.  
Atesa la data de publicació de la convocatòria i la proximitat amb el tancament de l'exercici pressupostari, resulta aconsellable agilitar la tramitació de les sol·licituds i el procediment de concessió amb la finalitat que aquest puga resoldre's amb càrrec al pressupost de LABORA Servei Valencià d'Ocupació i Formació.  
En virtut del que s'estableix en l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, resolc:  
  
Reduir a la meitat els següents terminis dels articles 6.6 i 6.10 de les bases, així com l'article 10.3 de la convocatòria esmentades més amunt, per la qual cosa la seua duració màxima quedarà de la següent manera:  
- 5 dies hàbils perquè l'entitat sol·licitant, a requeriment de l'òrgan instructor, esmene la falta o aporte documents preceptius en el cas que la sol·licitud presentada per l'entitat no complisca els requisits exigits o la documentació aportada, amb caràcter obligatori, continga errors o fora insuficient  
- 5 dies perquè les entitats presenten al·legacions al llistat provisional de valoració on quedarà reflectida la puntuació obtinguda en cada ítem de valoració i la puntuació total provisional de cadascuna de les sol·licituds que compleixen tots els requisits necessaris per a ser beneficiàries d'aquestes subvencions.  
- 5 dies perquè l'entitat sol·licitant, a requeriment de l'òrgan instructor, acomplisca qualsevol acte que considere que no compleix els requisits necessaris.  
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana i contra aquesta no es podrà interposar cap recurs, d'acord amb el que estableix l'article 33 de la Llei 39/2015, d'1 d'octubre, del procediment administratiu comú de les administracions públiques.  
  
València, 3 d'octubre de 2022.- El director general de LABORA, Servei Valencià d'Ocupació i Formació: Enric Nomdedéu i Biosca.